12. Øget fokus på kerneopgaven på dagtilbudsområdet (Åben)
Tidl. politisk behandling BY, 31.01.24, pkt. 11
Forventet sagsgang
BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en samlet redegørelse på dagtilbudsområdet, 
der skal danne grundlag for en vedvarende og fortsat udvikling af kommunens 
dagtilbud. Byrådet godkendte kommissoriet for redegørelsen i januar 2024. Af 
kommissoriet følger det, at redegørelsen skal adressere følgende fire hovedtemaer: 
1.
Overflødige regler og procedurer
2.
Tiltag der øger trivsel, kvalitet og effektivitet
3.
Ledelsesbehov- og struktur
4.
Jano Hermansen.
Den samlede redegørelse er vedlagt som bilag.
Temaet om overflødige regler og procedurer viser behov for at optimere interne administrative og 
pædagogiske arbejdsgange, så lederne og det pædagogiske personale kan fokusere på kerneopgaven. 
Børn og Kultur vurderer, at yderligere ændringer af kommunale regler vil have begrænset effekt.
Temaet om trivsel, effektivitet og kvalitet viser, at initiativerne under ’Nye veje til forbedringer’ frigiver 
ressourcer til kerneopgaven. Særligt metoden med løbende små forbedringer har en positiv effekt.
Temaet om ledelsesbehov og -struktur viser en markant udvikling inden for dagtilbudsområdet med vækst 
i både geografisk udbredelse og antal børn, personale og økonomi. Lederne står over for udfordringer, der 
kræver en prioritering af ledelsesopgaverne, men også flere ledelsesressourcer.
Temaet om anvisningspraksis viser, at fordelingen af pladser i dagtilbudsområdet er kompleks med mange 
forskellige hensyn, som ikke alle kan imødekommes samtidigt. Forvaltningen har ikke kunnet identificere 
ændringer, der entydigt vil forbedre praksis.
VURDERING
Børn og Kultur vurderer, at redegørelsen udgør et solidt og velunderbygget grundlag for den fortsatte 
udvikling af dagtilbudsområdet i [adresse]. Analysen og dens anbefalinger bidrager til at de 
fremtidige tiltag er målrettede og effektive, hvilket vil styrke kvaliteten og effektiviteten af kommunens 
dagtilbud.
Anbefalingerne i redegørelsen varierer med hensyn til budgetmæssige konsekvenser og behovet for 
politisk behandling, samt om de blot kan implementeres af Børn og Kultur. Anbefalingerne og begrundelser 
herfor udfoldes i redegørelsen. 
[adresse]: EMN-2024-00169
Dok-ID: 3681321
Sagsbehandler: abirc
Byråd
25. juni 2024  19:00
Børn og Kultur vil arbejde for at forbedre de interne arbejdsgange og procedurer, som redegørelsen har 
fremhævet, kan give tid til kerneopgaven. 
Børn og Kultur vurderer, at tilgangen og metoden i ’Nye veje til forbedringer’ forsat vil bidrage til at udvikle 
tiltag, der frigiver tid til kerneopgaven, men at konkrete tiltag skal udvikles og udbredes lokalt. Derudover 
skal det fortsat prioriteres, at nye ledere introduceres grundigt til metoden/konceptet.
Børn og Kultur vurderer, at der er behov for flere ledelsesressourcer til de daglige ledelsesopgaver, så 
ressourcetildelingen i højere grad matcher den aktuelle ledelsesopgave med det formål at styrke den faglige 
ledelse tæt på det pædagogiske personale. 
Derudover har forskellig vækst i områdeledernes områder ført til markante forskelle i deres størrelse, hvilket 
resulterer i varierende ledelsesopgaver. Denne variation afspejles ikke i den nuværende tildeling af 
ledelsesressourcer. Det kan derfor være hensigtsmæssigt at omfordele ledelsestimerne mellem 
områdelederne og de daglige ledere. En mulig løsning er at harmonisere områderne ved at sammenlægge 
de to oplandsområder, hvilket vil skabe finansiering til ekstra ledelsestid for de daglige ledere.
Samtidig vurderer Børn og Kultur, at institutioner, som tildeles mere end et årsværks ledelse, skal have 
mulighed for at ansætte personale med formel ledelseskompetence, fx en teamleder.
Børn og Kultur anbefaler, at anvisningsreglerne ikke ændres, idet det vurderes usikkert om eventuelle 
ændringer vil øge kvaliteten for børn, forældre og personale. Det vurderes ligeledes ikke muligt at justere 
områdernes størrelse, da det vil kræve en markant udbygning af ekstra kapacitet i kommunens dagtilbud 
på tværs af kommunen for altid at kunne garantere pladser i nærområdet.
ØKONOMI
Redegørelsens anbefalinger vedrørende øget tildeling af ledelsesressourcer foreslås medtaget i 
budgetlægningen for 2024. De anbefalede tiltag kan finansieres på flere måder:
Børn og Kultur foreslår at øge den samlede tildeling til daglig ledelse med 100 timer pr. uge, inklusive 
specialgrupper, som i øjeblikket ikke modtager særskilte ledelsestimer. Dette vil give hver institution 1,5-4 
ekstra ledelsestimer ugentligt, afhængigt af deres størrelse. De 100 ekstra ledelsestimer vil koste 1,2 mio. 
kr. årligt og kan finansieres enten fra kassen eller ved at reducere tildelingen til pædagogisk personale i 
daginstitutionerne. Beløbet på 1,2 mio. kr. udgør 0,7 % af det samlede budget til pædagogisk personale på 
dagtilbudsområdet og svarer til ca. 2,8 årsværk i pædagogisk personale.
Der kan frigøres yderligere 67 ledelsestimer pr. uge til de daglige ledere, hvilket svarer til cirka 800.000 kr. 
årligt, ved at sammenlægge to områder og dermed reducere med en områdeleder. Som følge af forskellene 
i områdestørrelser foreslås det at sammenlægge de to oplandsområder [adresse] og Ulstrup, Thorsø 
og [adresse] for at sikre en passende tildeling af ledelsesressourcer.
Redegørelsens konklusioner under tema 4 har ingen økonomiske konsekvenser, hvad vedrører eventuelle 
ændringer af anvisningsreglerne. Det bemærkes, at såfremt Byrådet ønsker at gøre anvisningsområderne 
mindre vil det medføre markante anlægs- og arealinvestering for at tilvejebringe den ekstra kapacitet, der 
er nødvendig for altid at kunne garantere pladser i nærområdet. 
De øvrige konklusioner i redegørelsen har ingen økonomiske konsekvenser.
INDDRAGELSE
I udarbejdelsen af redegørelse har Børn og Kultur inddraget en lang række aktører, som hver især har 
bidraget med forskellige perspektiver på redegørelsens fire temaer. 
Der har været nedsat en bredt repræsenteret arbejdsgruppe bestående af områdeledere, daglige ledere 
samt 
medarbejderrepræsentanter 
fra 
de 
faglige 
organisationer. 
Derudover 
er 
forældrebestyrelsesformændene i de forskellige dagtilbudsområder, Pladsanvisningen samt områdeledere 
inddraget omkring teamet om anvisningspraksis. Desuden er SMU dagtilbud orienteret om den samlede 
redegørelse. 
Derudover har Børn og Kultur indhentet relevant data på dagtilbudsområdet i [adresse] samt 
søgt inspiration hos andre kommuner, der har beskæftiget sig med samme temaer.
INDSTILLING
Direktøren for Børn og Kultur indstiller til Byrådet:
1.
At den samlede redegørelse og dens anbefalinger godkendes. 
2.
At der tages stilling til finansieringen af en øget tildeling til daglig ledelse på dagtilbudsområdet – 
herunder sammenlægningen af områder - i forbindelse med budgetlægningen for 2025-28.
BESLUTNING
Børne- og Skoleudvalget, 4. juni 2024:
Fraværende: Ingen
Indstilles godkendt med den præcisering, at forvaltningen undersøger forskellige scenarier for en fremtidig 
inddeling af områdeledernes områder frem mod budgetlægningen for 2025-28, samt at anvisningsreglerne 
ændres, så der opnås søskendefordel efter 14 dage (s. 27 pkt. 3).
Økonomiudvalget, 18. juni 2024:
Fraværende: Ingen
Indstillingen fra Børne- og Skoleudvalget indstilles godkendt.
Byrådet, 25. juni 2024:
Fraværende: Mimi Winther, Kåre Holst
Godkendt.
Bilag

Redegørelse vedr. øget fokus på kerneopgaven på dagtilbudsområdet (notat) (3681301)
